gl es gl gl gl gl es pt gl ast es en es gl pt es gl gl gl gl pt gl pt gl gl gl gl gl gl gl es gl gl gl gl en gl gl gl pt gl ceb gl en gl gl gl gl gl gl gl gl gl gl gl gl gl gl gl es es es gl es gl fr es de gl gl gl gl en en en gl ca gl gl fr fr fr gl es gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en gl gl zh gl fr ru gl nds gl gl es es gl gl gl gl en en gl es ca es es gl gl gl fr es pt gl ast es en es gl pt es gl gl gl gl pt gl pt gl gl gl gl gl gl gl es gl gl gl gl en gl gl gl pt gl ceb
Comunicado de Agamfec sobre a folga convocada para o vindeiro 27 de outubro – AGAMFEC
Asociación Galega de Medicina Familiar e Comunitaria
Comunicado de Agamfec sobre a folga convocada para o vindeiro 27 de outubro
Comunicado de Agamfec sobre a folga convocada para o vindeiro 27 de outubro
Deja un comentario / Documentos e publicacións / Por Agamfec
A Xunta Directiva da Asociación Galega de Medicina Familiar e Comunitaria (Agamfec), asociación dos médicos e médicas de familia galegos con máis de 1.000 afiliados, quere manifestar ante a cidadanía e os seus socios o seu apoio aos motivos que moven a folga convocada para o próximo martes, día 27 de outubro.
O motivo principal da folga é pedir a retirada do Real Decreto-lei 29/2020 de medidas urxentes en materia de teletraballo nas Administracións Públicas e de recursos humanos no Sistema Nacional de Saúde para facer fronte á crise sanitaria ocasionada pola COVID-19, que permite a contratación de profesionais médicos extracomunitarios e sen especialidade, e mesmo que outros especialistas poidan exercer a especialidade de Medicina de Familia. Como temos dito recentemente, consideramos que esta medida é un torpedo na liña de flotación do buque insignia da sanidade: o noso modelo de especialización, o admirado e copiado internacionalmente sistema MIR.
É un despropósito ter un dos mellores sistemas formativos do mundo e desprezalo de xeito semellante. Co mantra repetido de que non hai médicos, se quere corrixir a falta de previsión e a nefasta política de recursos humanos desta maneira improvisada. Non é certo que non haxa médicos. Nos últimos dez anos formáronse en España 19.000 médicos de familia, pero ante os contratos lixo e a precariedade fuxiron buscando mellores condicións laborais noutros países máis sensibles á excelencia co noso. Se houbese unha meirande consideración cara os nosos residentes, non teriamos estas urxencias; e mesmo se ofertásemos as condicións laborais doutros países, quizais volverían moitos a traballar ao noso.
Tamén queremos poñer de manifesto que o número global de médicos en España non é dos peores da nosa contorna, o que si é diferente é a proporción de médicos de Atención Primaria fronte aos de Atención Hospitalaria. Nesas contas somos claramente deficitarios no primeiro nivel, e aí está a responsabilidade da administración sanitaria
Por outra banda, temos que insistir que nun tempo de crise sanitaria global e afrontando unha delicada e difícil situación, non semella prudente baixar a calidade e excelencia dos profesionais sanitarios. A nosa cidadanía precisa dos mellores recursos e dos profesionais máis capacitados para controlar a pandemia provocada pola COVID-19.
Temos unha responsabilidade na xustiza e equidade internacional, e debemos insistir en que non parece axeitado detraer recursos de países máis necesitados e con condicións sanitarias máis precarias cas nosas.
Coma sempre, as solucións pasan por un mellor financiamento da Atención Primaria, dotándoa dos medios materiais e humanos precisos para as súas funcións, sen buscar atallos e sen afondar na precariedade.
Reiteramos, por tanto, que queremos manifestar o noso apoio aos motivos que moven esta folga, pero cada un de nós debe asumir a responsabilidade e decisión axeitadas. Como sociedade científica comprometida na mellora das condicións dos nosos profesionais e a excelencia da atención sanitaria, agardamos da sensatez da administración unha reconsideración deste decreto tan lesivo, tanto para os profesionais como para a cidadanía.
Deja un comentario Cancelar respuesta
Tu dirección de correo electrónico no será publicada. Los campos obligatorios están marcados con *
Guarda mi nombre, correo electrónico y web en este navegador para la próxima vez que comente.
Rincón do instructor SVB/DEA
Rincón do instructor SVI/SVA
VI Xornadas semFYC de Medicina Rural » 28/10/2022 - 29/10/2022
XXV XORNADAS AGAMFEC » 04/11/2022 - 05/11/2022
XX REENCONTRO PACAP » 10/11/2022 - 11/11/2022
Asociación Galega de Medicina Familiar e Comunitaria
T +34 634470960 de 10: 00 a 13:00 de L-V
Este sitio web emprega cookies para que poida disfrutar da mellor experiencia coma usuario. Se vostede continúa navegando, consinte e acepta as mencionadas cookies e a nosa política de cookies, Pinche no enlace para máis información.
Por qué ser socio da AGAMFEC/semFYC
Grupos e vogalíasAlternar menú